
OB perchen tir sal, hyll anial a llyniog, godar- 
P thog adu, 


Rhyw bantle tonenog hen fawnog a fu: 

A phob dyn a gar i ddacar fo'n ddiwerth, droi'n fawr- 
werth i'w fudd, 

Heb ddal Ammaethyddiaeth yn gaeth o dan gudd; 

Yn Mhenrhyn y ddeudraeth gall gaffael anogaeth, 

I wneud cystadleuaeth hwsmonaeth os myn, 

| Trwy wel'd yn driniedig hen gorsle llygredig, 

Gwnaeth gwel'd ei aredig wyr Seisnig yn syn; 

Du fawndir difendith yn dir gwenith gwyn: 

Am drin a thirioni, y fath wael-lawr oedd weili, 

Caiff gwr Bron Eryri ei foli gan fil; 

Er na chaiff ef lawer o'i fudd, caiff ei bleser 

Wrth ddarbod mewn amser, o'i haelder i'w hil, 

Ni yr ei ddarbodaeth ei gowaeth ar gil. 


Tirionwch y trin, o. Felin y Cregin mewn trefn i'r 
Cefn-coch, 

Sydd destyn prydyddu ar ol sychu yr hen soch: 

A llwyr yru'r llaid o lygaid ein Penrhyn,—rhwydd 
enyn ei ddawn, 

“Wna'r bardd i gaboli rhyw ddyri'n rhwydd iawn, 

Wrth weled hyll-grugiau eu lluwchion a'u llechau, 

Yn bontydd ar bantiau a'u ffrydiau mewn ffrost, 

A gwaliawg rigolydd, trwy galonau siglenydd, 

Yn hynod o gelfydd, a2 beunydd mewn bost, 

Y tâl y tir newydd o'i gynydd y gost. 

Caiff Harri Sion Parri, Lefelwr ei foli, 

A'i fyddin ddi-ddiogi am weini mor wych, 

I wneud yn feillionog y llwydaidd bant lleidiog, 

A phridd-dir toreithiog o'r creithiog le crych, 

Ei glod a ddatgenir tra serchir tir sych. 


Trwy sychu'r fath dir, i'w gadw'n îr gwedyn, gwnaed 
sydyn lesâd, 

Chwanegiad at lawnder a gloywder ein gwlad; 

A newid yn awr, diwerthlawr oer-darthlud, am wyn- 
dud mwy iach, 

Ataliwyd gorgryndod oer ryndod y wrach, 

A chryd y cymalau, y peswch a'r pwysau, 

Oedd ar ein calonau yn ddrwg hyrddiau gynt; 

O sawr pwdr lysiau na thyfant boeth hafau, 

A ffrwynent ein ffroenau trwy gyrsiau tro gwynt, 

Ein anadl cawn bellach yn rhwyddach ar hynt: 

Gwnaed maethle llyffantod, a gwalau drwgelod, 

Wnaent gynt a'u burgynod in' ormod o nych; 

Bro sîl y tomenod a hysbiwyd i'r gwaelod, 

Yn awr daeth y diwrnod i gyfnod mwy gwych; 

Beth gawn yn lle trigfod llysowod? Lle sych. 

Pwy bynag sydd heb droi wyneb am driniaeth i dor- 
aeth ei dir, 

Na safed y'ngwyneb diareb yn hir,— 

Ei fara, trwy gred, na cheisied heb chwysu er tarddu 
o'r tir, 

Da beraidd yd bara os hoffa oes hir: 

Da geisied ei gysur, o'r ddaear trwy lafur, 

Fel na byddo segur dir amhur heb dro; 

Na fydded neb diog i drin y tir dreiniog, 

A braenu lle brwynog, nen fawnog â fo; 

Na fydded daioni'r tyn gleidir tan glo: 

Ond rhaned o'i leithdir i grystyn ei, grasdir, 

Fal byddo cymwysdir fal cors-dir y cefn, 

I dyfu pêr lysiau o bob gradd a gwreiddiau, 

A llwynog berllenau, toreithiau mewn trefn; 

I'r gwr a ragoro cawn lunio can lefn. 


I Feirion, sir fawr, daeth gwawr o rngonaeth tìn—||— 


driniaeth ar dro, 


“ Tywynodd ar fawndir a brwyndir ein bro; 


Er harddwch a budd, yn ufudd y treilir, gwasgerir 
o'r god, 

Er troi pob diffaethwch i'n clydwch a'n clod; 

Wrth weled pan drinid, y tir a ddiystyrid 

Yn troi, tan law ddiwid, i'n llawndid a'n llwydd, 

Yn dyfle Haidd melyn, a gwair heb droellgoryn, 

A'r canmoei briddyn mae pob blewyn blwydd, 

Gan droi'n gaws a menyn ar hyn yn bur rwydd: 

Gwel'd gweddill dwfr Noah yn myn'd o'r hen fawnfa, 

Gan hil Japheth yma, 'rol hir redfa yr âch; 

Ni ellir na ddeillia chwerthiniad ysmala, 

Wrth wel'd ei thrybola ar redfa o'n tir iach 

Âr oll o'r troeth budr yn llif y Traeth Bach. 


Gwers hardd yw'r Gors hon i holl etifeddion Swydd- 
feirion sydd faith— 

Diwylliaeth deallus hyfforddus mewn ffaith; 

Tarfrwygo trwy fron dwl oerion dalerau, a blaenau 
tir blin, 

Nid gwaith hwsmon-tafod, nid trafod, ond trin, 

A llwyr ddigaregu, a moethus ammaethu, 

Ymgyraedd Amgaeru, a mynu rho'i Mur, 

Yn gadarn ei gydiad o gywrain faes-gaeriad, 

Yn gadarn iawn geidwad mewn bwriad yn bur, 

I attal traisboriad, na choethiad na chur. 

Ha! Cors-y-cefn eochlwyd, le noeth, a ail wnaethwyd, 

Tirionwych y triniwyd lle gwelwyd ei gwâl; 

Ei lle ni adwaenir, ond ceir ef yn ffridd-dir, 

Ceir fod ei holl grugdir, os chwilir, ar chwâl 

Byth mwy ni cham-enwir, hi a elwir yn Iar. 


EVAN JONES, ARGRAFFYDD, PORTH MADOG. 

















